AlexejDobrolubov/national_council_slovak_2010 huggingface dataset:
19. schôdza NR SR - 5.deň - A. dopoludnia
Dátum: 2024-09-18
Poslanec: Janas, Karol (HLAS - SD)
Druh vystúpenia: Vystúpenie s faktickou poznámkou

56. Vážená pani poslankyňa, ja som v ten deň v tej Handlovej bol. A bol to obrovský šok pre celé Slovensko a je to trauma, z ktorej sa bude Slovensko spamätávať dlhodobo. Atentát na premiéra je niečo, niečo šokujúce a ja v tejto chvíli nevidím žiaden zmysel, aby v parlamente vznikla nejaká komisia, ktorá by prázdne diskutovala o veciach, ktoré má vyšetriť Generálna prokuratúra a orgány, ktoré sú na to určené. Ja plne dôverujem orgánom prokuratúry, plne dôverujem OČTK, že to vyšetria a vyšetria to tak, ako treba. A úplne súhlasím, že my si môžeme zriadiť komisie a súhlasím aj s tým, že na rozdiel od napríklad Spojených štátov alebo iných krajín nemáme právo zriadiť vyšetrovacie komisie. To slovo prešetrovacie, to len také hranie sa so slovíčkami. Bolo by to politikárčenie a komisia, ktorej jediným cieľom by bolo rozriediť tú zodpovednosť, ktorá smeruje k vám, k vašemu politickému zoskupeniu. Nič iné by to nebolo, len aby sme diskutovali o tom, kto zlyhal, kde zlyhal, ako zlyhal, to nech, to nech rozhodnú orgány. Ale strelec je jasný a politické pozadie úplne jasné každému. A takáto komisia by to len mohla nejako rozriediť, rozptýliť. Načo? Načo?
19. schôdza NR SR - 2.deň - B. popoludní
Dátum: 2024-09-11
Poslanec: Janas, Karol (HLAS - SD)
Druh vystúpenia: Vystúpenie s faktickou poznámkou

101. Ďakujem. Vážená pani poslankyňa, ja si vážim váš ozaj úprimný záujem o rómsku komunitu, ale, žiaľ, niekedy mi to pripadá, že skĺzate do politikárčenia a takého falošného moralizovania a navyše si často aj protirečíte. Ja som počúval dneska ľudskoprávny výbor, kde na jednej strane hovoríte o tom, že vám stačia čestné prehlásenia, na druhej strane sa o Rómoch vyjadríte, že sú ľudia bez, parafrázujem, kognitívnych schopností, ktorí podpíšu čokoľvek, im kto dá. Ale čo ma zaujalo včera, keď sme tu diskutovali, tak pán minister povedal, že ste boli prizvaná na práve rokovanie o národnostnej škole a o desegregácii a neprišli ste, napriek tomu, že tam bol verejný ochranca práv, boli tam splnomocnenci vlády pre rómske komunity, národnostné menšiny. A dnes tu poviete bez zaváhania, že keby ste boli pozvaná, tak prídete. Tak ono asi niekde tá pravda bude medzi tým, ale skôr by vám odporučil, ja myslím, že pán minister naozaj je nesmierne otvorený a že veľmi korektne rokuje s každým, kto má o rokovania záujem, aby možno bolo menej politikárčenia a viac snahy o rokovania. A verte mi, že pri súčasnom vedení ministerstva školstva určite prídete k výsledkom, ktoré potešia vás a ktoré budú na prospech slovenského školstva a určite aj rómskej komunity. Ďakujem.
19. schôdza NR SR - 1.deň - A. popoludní
Dátum: 2024-09-10
Poslanec: Janas, Karol (HLAS - SD)
Druh vystúpenia: Vystúpenie s faktickou poznámkou

105. Vážený pán predsedajúci, vážený pán minister, pani kolegyne, kolegovia, ja len chcem upozorniť na jednu vec, ktorá, je tu taký kvázi mýtus, ktorý dávno nie je pravdivý, už minimálne niekoľko rokov, a to svedčí aj o tom, čo možno bolo povedané, že najťažšie rokovania určite boli, keďže sa bavíme o financovaní, so ZMOS-om, ale nie je to o tom, že mestá a obce by si peniaze zo škôl ulievali na niečo iné. To jednoducho nie je pravda. Ja som primátorom už štvrté volebné obdobie a som aj predsedom regionálneho ZMOS-u, ja nepoznám jednu jedinú obec, jedno jediné mesto, ktoré by bralo peniaze z originálnych kompetencií a používalo ich na cesty, chodníky, na čokoľvek iné. Naopak, pravda je taká, že mestá a obce dotujú činnosť práve originálnych kompetencií, lebo ten normatív nepostačuje. Naše mesto dáva ročne minimálne 1,2 mil. každý rok na dofinancovanie originálnych kompetencií v školstve. A ten problém, ktorý tu bol medzi, medzi ministerstvom a ZMOS-om, bol to, keď zoberie ministerstvo alebo financie zoberú reálny nápočet, koľko to stojí, kto bude platiť ďalej ten rozdiel? Takže doteraz to platili mestá a obce a teraz, keď im tie peniaze odídu, tak kto bude platiť ten rozdiel? Bude to ďalej platiť to mesto, alebo to preberie na seba to ministerstvo? A ja kvitujem pánovi ministrovi, že má pripravený nápočet pomaly na každú školu, na každé mesto. Ja keď som s ním o tom diskutoval a tiež to boli nejednoduché diskusie, tak mi vedel povedať presne, ako naše mesto bude finančne vypadať od budúceho roka. A kvitujem aj to, že sa podarilo zabezpečiť ďalších, myslím, 54 mil. na preklenutie toho prvého obdobia, pretože to je nevyhnutné, aby sa to preklenulo tak, aby tie mestá a obce na to nedoplácajú. Mestá a obce momentálne sú vo veľmi zlej finančnej situácii a ďalší výpadok financií, ktorý by mohol toto spôsobiť, by pomohol spôsobiť veľkú katastrofu. A naozaj kvitujem veľmi korektné rokova... (Prerušenie vystúpenia časomerom.)
39. schôdza NR SR - 11.deň - B. popoludní
Dátum: 2025-09-25
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem za slovo. Pán poslanec, dobre viete, že návrh ústavy dá sa povedať že je návrhom ústavy KDH. Je tam vyše 80 percent našich vecí. To znamená že to nie je návrh SMERu, je z časti SMERu, ale 80 percent. A vo vašom hnutí je viacero kresťanov. A nielen vo vašom, ale viem že aj v SASke sú tam dvaja. A mrzí ma, že niektorí sa len hrajú na kresťanov. Sú v rôznych spolkoch, alebo neviem ako sa to tam ani nazýva spoločenstvách. Chodia na modlitebné raňajky, tvária sa ako veľkí kresťania, ale keď treba zahlasovať za návrh, ktorý je kresťanský, tak zrazu s tým majú veľký problém. Vy hovoríte že hlasovať môžu slobodne. Len žiaľ u vás je to slobodne tak, že musia hlasovať podľa vášho názoru. To ma veľmi mrzí. Nechajte im prosím vás voľnú ruku, nech hlasujú tak ako keď chodia do tých spoločenstiev a rozprávajú aké je dôležité kresťanstvo, tak aj nech atak hlasujú teraz. Ale nie oni musia hlasovať podľa vašich príkazov. A to nie je kresťanské. Ďakujem
39. schôdza NR SR - 11.deň - A. dopoludnia
Dátum: 2025-09-25
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem za slovo. Ďakujem Jozef za tvoje vystúpenie. A ja teraz niečo poviem za okres Námestovo z ktorého pochádzam. V okrese Námestovo už tento týždeň začala vykurovacia sezóna a väčšina domácností ... ===== Ďakujem za slovo. Ďakujem, Jozef, za tvoje vystúpenie. A ja teraz niečo poviem za okres Námestovo, z ktorého pochádzam. V okrese Námestovo už tento týždeň začala vykurovacia sezóna a väčšina domácností začala kúriť. A myslím si, že viacero obyvateľov okresu Námestovo by vymenilo túto energopomoc napr. za opravu mostu ponad Oravskú priehradu, kde je potrebných 20 mil. eur. Za opravy ciest, za vybudovanie cyklotrás, za dobudovanie rozostavaných skeletov v námestovskej poliklinike, za lepšie podmienky zamestnancov sociálnych služieb, ktorí sú na tom veľmi zle, za lepšiu prácu a hlavne dostupnú a lepšie platenú, aby ľudia nemuseli za prácou cestovať do zahraničia. Napríklad aj za dobudovanie klientského centra. Lebo určite si pamätáte, pani ministerka, keď ste boli na návšteve v okrese Námestovo asi pred 8 rokmi, tak ste vybrali budovu, ktorá by mala slúžiť na klientské centrum. Dodneska tá budova chátra, nerobí sa s ňou nič. Takže nemyslím si, že len o okrese Námestovo, ale aj iní poslanci z iných okresov by si vedeli veľmi dobre predstaviť, kde by mohli ísť finančné zdroje z energopomoci - infraštruktúra, opravy mostov, zdravotníctvo, sociál, tak ako som spomenul školstvo atď. Takže máme obrovký modernizačný dlh a my ideme doslova 435 mil. spáliť v kotli. Ale napr. ako som spomínal v okrese Námestovo, my ten plyn nemáme, to znamená, potrebujeme uhlie, drevo, ale na to nie je energopomoc. Takže krásna diskriminácia v priamom prenose. Ďakujem.
39. schôdza NR SR - 10.deň - A. dopoludnia
Dátum: 2025-09-24
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem za slovo. Martin, ďakujem pekne za tvoje vystúpenie. Ja nadviažem na tvoje vystúpenie ohľadom infraštruktúry. Spomenul si tu Poľsko. Áno Poľsko nás predbehlo o nejakých, o niekoľko rokov, minimálne o desať rokov a Poľsko je krásny príklad, ako sa to dá robiť a Slovensko je krásny príklad, ako sa to nemá robiť. Tu na Slovensku my fungujeme tak, že poslanci riešia a vybavujú doslova, aby sa opravil nejaký úsek, nejakých 100, 200 metrov nejakej cesty 1. triedy. Pýtam sa, načo nám je Slovenská správa ciest? Nemajú ani fúrik, ani lopatu, platia nájom vyše 1 milión eur za budovu a nedokážu opraviť cestu, musí na to tlačiť poslanec alebo ja neviem nejakí úradníci. Veď to automaticky majú vedieť, že tú cestu treba opraviť alebo tú jamu. O mostoch ani nejdem radšej hovoriť, lebo tam je taký neskutočný modernizačný dlh, že Poliaci sa nám z toho smejú. Samozrejme potom sa tu odvíja aj turistický ruch. My sa divíme, že ten turistický ruch tu nie je taký ako v Poľsku, ale po tých rozbitých cestách alebo keď tu má niekto cestovať niekde na dovolenku alebo rekreáciu niekoľko hodín, tak si povie, radšej pôjde buď úplne do inej krajiny. Spomínal si tu aj čo sa týka rodenia detí. Áno Slovensko žiaľ vymiera. Ale ja som rád, že pochádzam z Oravy z okresu Námestovo, čo je ojedinelý prípad, že tu tá populácia stále rastie. Ale musím povedať aj druhým dychom, že čo máme my z toho, že keď sa snažíme, aby tá populácia rástla. Nemáme cesty, nemáme infraštruktúru, keď chceme nejakú cyklotrasu vybudovať, tak sa doprosujeme, aby nám štát dal nejakých 10 000 eur na projektovú dokumentáciu, aby sme mohli čerpať eurofondy. To je veľmi smutné.
39. schôdza NR SR - 6.deň - A. dopoludnia
Dátum: 2025-09-17
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem pekne za slovo. Jožko, ďakujem aj za tvoje vystúpenie aj za prácu, ktorú robíš v našom hnutí a tak ako si aj povedal tie opatrenia, ktoré KDH navrhovalo, tak som aj rád, že vláda si niektoré osvojila, ale žiaľ málo z nich a treba aj povedať, že neznamená to, že keď sa zvýšia dane, tak budú ľudia viac platiť. To nie je pravda. Ja si myslím, že keď sa zvýšia dane, tak bude tu prekvitať viac čierna práca. Ľudia budú hľadať rôzne chodníčky ako nezaplatiť daň. Lebo, keď vidíme a ja to stále tu opakujem, že chýba nám tu predvídateľné podnikateľské prostredie. Tí podnikatelia si nevedia nastaviť svoj biznisplán, lebo tu sa stále menia nejaké odvody, dane a nejaká záťaž. Teraz, keď nejakých kolegov mám, čo majú napríklad obchody, tak hlásia, že majú 30 % pokles tržieb v predajniach. Teraz pri tom zvyšovaní daní koľko budú mať pokles? No budú, ja si myslím, že to pozatvárajú a budú niečo iné robiť a tiež ma mrzí, že ľudia napríklad niektorí, ktorí sú na materských alebo zdravotne znevýhodnení potrebujú si nejaké peniažky privyrobiť, lebo ten príjem majú malý, tak teraz po novom budú musieť ešte platiť 131 eur do sociálnej poisťovne a oni pritom privyrobia si 200, 300, 400 euro a 131 keď majú zaplatiť, takže to je úplne o ničom a takisto ma mrzí, aj že tým podnikateľom teraz ideme zobrať, DPH-čko si nebudú môcť uplatniť celé na auto, na servis, na pohonné hmoty, na pneumatiky, ale iba 50 %. Neviem z akého dôvodu. Čo sú to títo podnikatelia nejakí zlí ľudia? Nemôžu občas odviezť svoje deti do školy alebo do nemocnice, lebo vieme, že to zdravotníctvo nám nefunguje, ale ministri a ... (Prerušenie vystúpenia časomerom.)
39. schôdza NR SR - 5.deň - B. popoludní
Dátum: 2025-09-16
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem pekne za slovo. Pán kolega, ďakujem za tvoje vystúpenie, v ktorom si sa venoval hlavne podnikateľom a živnostníkom. A musím povedať, že najväčší problém ja tu vidím, že chýba tu predvídateľnosť podnikateľského prostredia. Ťažko sa podnikateľom plánuje nejaký biznis, čo budú robiť, čo majú nakúpiť, alebo čo môžu nakúpiť, keď nevedia, aké budú mať dane, odvodové zaťaženie, atď. To je veľmi zlé. A to vlastne aj toto SLK-čko, že takto prišlo, nie je dobré, lebo tí podnikatelia fakt nevedia, na čom sú a čo budú robiť ďalej. Ďalej mi aj vadí, že mladí podnikatelia, ktorí si spravia živnosti a chcú podnikať alebo vyskúšať podnikanie, tak sa im odvodové prázdniny znížili z 12 mesiacov na 6 mesiacov. To je tiež veľmi zlé, si myslím. Potom sa divíme, že mladí ľudia odchádzajú do zahraničia a skúšajú tam podnikať. My by sme im práveže mali vytvárať podmienky, aby mali lepšie a lepšie podmienky, aby tu ostali, nech skúsia podnikať a nech nám prinášajú tú pridanú hodnotu. A my takto vyženieme tých mladých ľudí. A asi pre Slovensko je najlepšie potravinová turistika a budeme si vyháňať ľudí, nech chodia za nákupmi, za potravinami do zahraničia a takisto aj spotrebný tovar. Teraz budeme v konsolidačnom balíku aj schvaľovať zvýšenie za štrky, za 1 tonu 1,35 € a to si nikto ani možno neuvedomuje, ale všetko zdražie - stavby, ale aj opravy budov, škôl, ciest, mostov, atď. Takže budeme len platiť, platiť viac a viac, ale pridaná hodnota nejaká, že sa nám zlepší život, to asi ťažko. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem pekne za slovo. Pán minister, mimovládky prosím nehádzte do jedného vreca. Mimovládky vo väčšine prípadov suplujú štát. Robia to zdarma. Ale ak chcete, kľudne môžete tých dobrovoľníkov zdaniť, veď čo si to dovoľujú tí dobrovoľníci, že robia zadarmo, že pomáhajú. To znamená, že treba ich tiež zdaniť, lebo asi majú moc času, keď robia dobrovoľnú činnosť. A navrhovaná konsolidácia vaša doslova ide zničiť malých a stredných podnikateľov, stolárov, tesárov, murárov, elektrikárov a neviem koho ešte. Oni si prácu musia sami zháňať. Im štát nepomôže a teraz ste prišli aj s návrhom, že si nebudú môcť ani uplatniť..... ===== Navrhovaná konsolidácia vaša doslova ide zničiť malých a stredných podnikateľov, stolárov, tesárov, murárov, elektrikárov a neviem, koho ešte. Oni si prácu musia sami zháňať, im štát nepomôže. A teraz ste prišli aj s návrhom, že si nebudú môcť ani uplatniť daň z pridanej hodnoty na nákup motorového vozidla na pohonné hmoty, na opravu vozidla, na výmenu pneumatík, veď títo malí podnikatelia potrebujú občas zaviesť napr. deti do školy alebo starých rodičov do nemocnice, nebudú môcť, budú mať, iba 50 % si môžu odrátať. Pýtam sa, ministri, štátni zamestnanci, generálni riaditelia, oni budú môcť voziť deti do školy, rodičov do nemocnice? Podľa mňa mali by sme im takisto siahnuť na to. Dajme im tiež 50 %. Alebo nech si doplácajú, nejaký paušál nech platia, keď budú používať motorové vozidlo pre svoje účely. Ale podnikateľov ideme zodrať hlava-nehlava. Alebo chceme, aby sa nám tu vrátila čierna práca? Lebo to tak je nastavené, že už každý bude robiť na čierno, lebo sa mu neoplatí robiť normálne, oficiálne. Teraz tí ľudia, ktorí si chcú privyrobiť popri zamestnaní, čo sú dôchodcovia, na materskej alebo znevýhodnení, zarobia 100, 200, 300 euro mesačne a teraz budú platiť sociálny odvod 131 eur? Veď to nie je normálne.
39. schôdza NR SR - 4.deň - A. dopoludnia
Dátum: 2025-09-12
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem pekne za slovo. Jozef, ďakujem za tvoje kvalitné a dobré vystúpenie a mne pri tejto konsolidácii hlavne chýba, čo sa týka podnikateľov a živnostníkov, že nie je tu predvídateľné podnikateľské prostredie. Podnikatelia si nevedia v tomto období vôbec plánovať. Oni nevedia si naplánovať, koľko môžu si dovoliť zamestnať ľudí, či môžu urobiť obnovu vozového alebo strojového parku alebo nakúpiť si nové stroje a prístroje, lebo nevedia, koľko budú platiť dane a rôzne poplatky a ako vidíme, že tá záťaž bude obrovská na nich, to znamená, že určite nebudú rozširovať svoje kapacity, nebudú zamestnávať viacej ľudí, nebudú robiť obnovu svojho strojového, strojového parku, nákup zariadení a tým pádom tá ekonomika sa automaticky pozastaví. No a bežní ľudia, čo budú robiť bežní ľudia? To bude potravinová turistika. Budú chodiť s nákupom potravín a nielen potravín, ale aj spotrebného tovaru do Poľska, do Maďarska, do Rakúska a ťažko zarobené peniaze, ktoré zarobia tu, tak krásne vyvezú vonku a znova tie peniaze, samozrejme, budú chýbať a ja sa ani nečudujem ľuďom, lebo pôjdu do tých iných krajín, lebo potrebujú nejako dôstojne žiť. Tým pádom bude ich to tam ťahať a správne riešenie by bolo, keby to fungovalo tak, že tí ľudia, čo zarobia tie peniaze, aby tu aj ostali, aby investovali, ale nie, aby ich vynášali vonku. Ďakujem ešte raz za tvoje vystúpenie.
39. schôdza NR SR - 3.deň - A. dopoludnia
Dátum: 2025-09-11
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

Ďakujem pekne za slovo. Janka, ďakujem za tvoje vystúpenie. Ja by som sa chcel venovať vývozu žúmp, čo si spomenula v tvojom vystúpení. Áno, tie sumy sú obrovské. Napríklad u nás v obci vývoz sedem kubíkov predstavuje sumu 189 eur. Za sedem kubíkov 189 eur. Teraz keď si to spočítate, že potrebujete to vyviezť každé dva mesiace skoro, tak to je vyše tisíc eur pre jednu domácnosť. A právnická osoba za sedem kubíkov zaplatí 367 eur. Takže to sú neskutočné sumy, ako je zaťažená samospráva. Samozrejme chcem aj pri tejto príležitosti poďakovať ministrovi Tarabovi, že uvoľnil finančné zdroje a konečne sa začalo robiť s kanalizáciami. Nielen u nás na Orave, ale vidím to, že aj na celom Slovensku, ale ten dlh je obrovský modernizačný. Kým to dobehneme, to potrvá ešte niekoľko rokov, ale bolo by dobré, aby tieto spoločnosti, ktoré robia tento vývoz, nemali z toho doslova klondajk, lebo to sú obrovské sumy, ktoré zaťažujú domáci ale aj rozpočet samospráv. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Jaurová, Zora (PS)
Druh vystúpenia: Vystúpenie s faktickou poznámkou

Ďakujem pán predseda a ďakujem za všetky reakcie. Viete, mňa celá táto rozprava, vlastne aj to čo tu teraz zaznelo vedie k takému konštatovaniu, že zdá sa mi, že všetko, čo tu hovoríme ako keby dokazovalo, že tá pyramídová hra tých štyroch vlád SMER ekonomická je na konci. A to ukazuje aj táto konsolidácia. Proste sme tu ekonomiku vyčerpali, vybývali ako sa hovorí v Petržalke a už niet kde brať tie peniaze. A ja keď som počúvala v sobotu tú fantastickú tlačovú konferenciu pána premiéra, tak som rozmýšľala, že prečo v tomto všetkom premiér krajiny rieši nejaké granty za pár tisíc a nejaké faktúry za sto euro a potom mi tak napadlo, že asi preto lebo to je presne to, čo ako on vládne, že vlastne SMER si urobil zo Slovenska takú grantovú agentúru a stavajú si ľudia za to vily a čokoľvek, len troška je problém, že už sa minuli peniaze a práve preto a to je teraz je taká moja rada, že podľa mňa už len v pude sebazáchovy by ste mali konsolidovať inak, lebo tie peniaze inak neprídu do tej ekonomiky, že jednoducho Slovensko nemá budúcnosť v takomto spôsobe riadenia ekonomiky, či už tu bude so SMER-om alebo bez. Proste sa vám peniaze minuli. A ja osobne verím, že tú budúcnosť Slovensko má a že to teda bude bez SMER-u. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Jaurová, Zora (PS)
Druh vystúpenia: Vystúpenie v rozprave

odchádza veľa firiem a malých podnikateľov a po novom mnohých z nich vyženieme definitívne. Máme množstvo ekonomických segmentov, v ktorých samostatne zárobkovo činné osoby tvoria majoritnú skupinu pracujúcich a pre tieto sektory budú navrhované opatrenia likvidačné. Inými slovami konsolidácia v tejto podobe znamená iba ďalšiu akceleráciu odchodu talentu, úpadok podnikavosti a ďalšie oslabovanie ekonomických sektorov, ktoré sú pre našu krajinu kľúčové. Ani žiadne haluškové koeficienty, ani dokonca zopár faktúr Marty Šimečkovej nemôže jednoducho zakryť fakt, že táto konsolidácia je namierená proti obyvateľom Slovenska. Nie proti niektorým, ale proti takmer všetkým, s výnimkou tých zopár, ktorí sú pri moci a ich priateľov. A ja by som na záver chcela parafrázovať známy výrok, že môžete chvíľu bojovať proti všetkým, alebo môžte dlhodobo bojovať proti niektorým, ale nemôžete dlhodobo bojovať proti všetkým. A myslím si, že ľudia na Slovensku to vidia a práve preto sa už teraz zhromažďujú na slovenských námestiach. Ďakujem.
39. schôdza NR SR - 9.deň - B. popoludní
Dátum: 2025-09-23
Poslanec: Jaurová, Zora (PS)
Druh vystúpenia: Vystúpenie s faktickou poznámkou

Ďakujem, pán predsedajúci. Ja by som rada zareagovala na to, čo tu hovorila pani poslankyňa Števulová a pred ňou aj pán poslanec dostal, keď sa ešte vracali k tomu procesu, akým sme vlastne, akým sa tu snažíme schváliť tak závažnú vec, akou je konsolidácia v tomto rozsahu, od teda toho skráteného legislatívneho konania, skrátenia debaty v prvom čítaní až po to, že tu pán poslanec Richter hovoril o tom, ako máme diskutovať vo výboroch o tejto konsolidácii a viete, už z celej tejto diskusie je úplne jasné, že tá konsolidácia postihne úplne všetkých ľudí na Slovensku vo všetkých sektoroch a ja som presvedčená, že takýto návrh by mal byť prediskutovaný vo všetkých parlamentných výboroch, pretože sa to dotkne úplne celej spoločnosti, dotkne sa to učiteľov, dotkne sa to inštitúcií vo všetkých rezortoch. Dotkne sa to prakticky každého a bohužiaľ, teda Národná rada, napríklad, neschválila môj procedurálny návrh v prvom čítaní, kedy som navrhovala aspoň, aby bolo, bola pridelená táto agenda aj výboru pre kultúru a médiá, pretože som tu v prvom čítaní veľmi jasne ukázala, ako to postihne kultúrny a kreatívny sektor, takže, ja by som chcela využiť aj túto faktickú poznámku a to, že je tu pán predseda parlamentu a poprosiť ho, že keď bude Národná rada prejednávať takéto závažné veci, ktoré sa takýmto zásadným spôsobom dotýkajú celej spoločnosti, aby prideľoval takéto zákony naozaj všetkým parlamentným výborom, aby sme v nich o tom mohli diskutovať s príslušnými ministrami. Ďakujem. .
39. schôdza NR SR - 1.deň - B. popoludní
Dátum: 2025-09-09
Poslanec: Jaurová, Zora (PS)
Druh vystúpenia: Vystúpenie v rozprave

116. Doplňujúci návrh poslankyne Národnej rady Slovenskej republiky Zory Jaurovej k vládnemu návrhu zákona, ktorým sa mení a dopĺňa zákon č. 264/2022 o mediálnych službách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 265/2022 o vydavateľoch publikácií a o registri v oblasti médií a audiovízie a o zmene a doplnení niektorých zákonov. V súlade s ustanoveniami zákona Národnej rady Slovenskej republiky o rokovacom poriadku predkladám nasledujúci doplňujúci návrh k vládnemu návrhu zákona, ktorým sa mení zákon č. 325/2002, ktorým sa mení a dopĺňa zákon č. 264/2022 o mediálnych službách a o zmene a doplnení niektorých zákonov a ktorým sa mení a dopĺňa zákon č. 265/2022 o vydavateľoch publikácií a o registri v oblasti médií a audiovízie a o zmene a doplnení niektorých zákonov. Vo vládnom návrhu zákona navrhujem toto doplnenie: V článku I sa za bod 15 vkladá nový bod 16, ktorý znie: 16. V § 104 úvodná veta znie: "Regulátor posudzuje vzťahy vzniknuté na základe koncentrácie poskytovateľov obsahovej služby, majetkové prepojenie a personálne prepojenie poskytovateľa obsahovej služby s cieľom preskúmať, či tieto vzťahy spĺňajú nasledovné podmienky." Poznámka pod čiarou k odkazu 65ad) znie: " 65ad) Článok III ods. 1 a nasledovné nariadenie Rady, číslo 139/2004 z 20. januára 2004 o kontrole koncentrácií medzi podnikmi, čiže nariadenie Európskeho spoločenstva o fúziách." Ostatné novelizačné body v článku I sa primerane prečíslujú. Ďakujem, skončila som.